text: 43-årig dræbt i motorcykel-ulykke
  14 august 2013 kl. 04.37
  En 43-årig mand fra Padborg døde tirsdag aften i et solouheld på sin motorcykel ved Rinkenæs.
  Motorcyklisten mistede tilsyneladende herredømmet i en kurve på Fjordvejen syd for Rinkenæs, hvorefter han ramte et vejtræ. Manden døde på stedet. Det meddeler Syd- og Sønderjyllands Politi.
  Han var på tur med sin motorcykelklub, men alligevel er der ingen vidner til selve uheldet.
  Den 43-åriges pårørende er underrettet.
  